АНЫҚТАМА
2025 жылғы  03 қараша  сынып жетекшілердің әдістемелік бірлестігінің отырысы өткізілді.
Отырыстың күн тәртібіне төмендегі мәселелер енгізілді:
1. Мектептегі психологиялық қызметтің жұмысы туралы.
2. Сыныптардағы қыз балалармен және ұл балалармен жұмысты жандандыру.
3. 7- сыныптарының тәрбие жұмысы мен сынып жетекшілердің ұйымдастыру деңгейін бақылау нәтижесі.
Отырысты бірлестік жетекшісі ашып, қараша айының «Әділдік және жауапкершілік» құндылығы аясында өткізілетін жұмыстардың негізгі бағыттарымен таныстырды.
Директордың тәрбие ісі жөніндегі орынбасары  Байболова А.Н. сөз алып, І тоқсанда атқарылған жұмыстар мен қараша айындағы тәрбие тақырыптарын біріздендіру, оқушылардың мінез-құлық мәдениеті мен инабаттылығын арттыру, сынып жетекшілердің кәсіби жауапкершілігін күшейту қажеттілігі туралы баяндама жасады.
Мектеп-интернат әлеуметтік педагогы  Садыкова Ү.Е. оқу жылының алғашқы тоқсанында жүргізілген диагностиканың нәтижелерімен бөлісті.
Оқушылардың эмоционалдық күйі, ұжым ішіндегі өзара түсіністік пен достық қатынастар талданды. Кейбір сыныптарда бейімделу қиындықтары байқалғанымен, профилактикалық тренингтер мен ойын түріндегі сабақтар оң нәтиже бергені атап өтілді. «Отбасы – тәрбие бастауы», «Бала қауіпсіздігі – ата-ана жауапкершілігі» тақырыптарында дөңгелек үстелдер өткізіліп, ата-аналардың белсенділігі артқаны атап өтілді.
Сынып жетекшілер қыз балалар мен ұл балалар арасындағы тәрбие бағыттарын талқылап, «Инабат қыздар клубы», «Жігіт аясындағы жұмыстарды жалғастыру қажеттігі айтылды. Әсіресе оқушылардың жеке жауапкершілігін қалыптастыру, сыпайылық пен еңбекқорлыққа тәрбиелеу мақсатында сынып сағаттары мен ашық іс-шаралар ұйымдастыру ұсынылды.
7- сыныптарындағы тәрбие жұмысына бақылау жүргізілгені баяндалып, әр сыныптың оқу-тәрбие құжаттары тексерілді. Тәрбие сағаттарының өткізілу кестесі сақталған, «Адал азамат – Біртұтас тәрбие» бағдарламасының құндылықтары сабақтар мазмұнына енгізілген. Кейбір сыныптарда ата-аналармен байланыс жұмысы жеткіліксіз екендігі ескертілді.
Қорытындысында, 
· Қыз балалар мен ұл балалармен жыныстық-бағдарлы тәрбие бағытындағы жұмыстар жалғассын.
· 7- сынып жетекшілері тәрбиелік іс-шаралардың сапасын арттырып, ата-анамен байланыс орнатуды күшейтсін.
· «Әділдік және жауапкершілік» айлығы аясында барлық сыныптарда тақырыптық тәрбие сағаттары, эссе байқаулары, шығармашылық кездесулер ұйымдастырылсын.

